text.text: وجباتنا باسبوع ووصفة الكشري السريع ووصفات اخرى
text.text_idx: #000000
text.text: فيديو اليوم نوع جديد من الفيديوهات حابة اني اعمله مرة بالشهر على قناتي على اليوتيوب اخدكم معي بوجبات لاسبوع كامل نشوف مع بعض شو عملت خلال الاسبوع من وجبات بالعادة رئيسية وممكن حلو
text.text_idx: #000001
text.text: وزي ما شفتو الوجبات اللي غطيتها بهاد الفيديو اشي منها معروف زي محشي الكوسا واشي منها سريع زي الكشري بتويست سريع واشي منها استخدام بواقي زي بيتزا التاكو واشي باستخدام اشياء جاهزة مثل الباي والكيك واشي بطريقة تقديم لزيزة زي صينية التاكو وهكذا...
text.text_idx: #000002
text.text: وصفات اليوم بالفيديو كانت كالتالي:
text.text_idx: #000003
text.text: ساندويشات فيلادلفيا ستيك باللحم المفروم والطريقة جدا سهلة...
text.text_idx: #000004
text.text: لحمة مفرومة حطيت معها بصل مكرمل وفطر وشوية ورستشير صوص وملح وفلفل اسود واستخدمت شوربة الفطر اللي فرزتها معكم برمضان وحشيت الساندوشات مع جبنة ودهنتها بزبدة بالثوم وخبزتها على 350 مغطاة حوالي 20 دقيقة وممكن تحمروا وجهها 5 دقايق
text.text_idx: #000005
text.text: اليوم الثاني عملت كشري سريع وبيشهي
text.text_idx: #000006
text.text: المقادير:2 بصلة كبيرة
text.text_idx: #000007
text.text: نص كوب شعيريةكوب أرزنص كوب معكرونة صغيرة (انا استخدمت صدف)ربع كوب عدس بني يفضل حبة كبيرة( منقوع قبلها بساعتين )نص كوب اسباجيتي مكسرة
text.text_idx: #000008
text.text: لصلصة البندورة:بصلة مفرومة ناعم جدا٢ ثوم مهروس2 ملعقة كبيرة معجون بندورة2 حبة بندورة مطحونة
text.text_idx: #000009
text.text: معلقة ك ( ملح .. كمون .. كزبرة ناشفة.. شطة اختياري )معلقة صغيرة سكرمعلقتين كبار خلللدقة :٢ ثوم مهروسمعلقة ص ملحملعقة كبيرة من كل من الكمون والكزبرة
text.text_idx: #000010
text.text: ٣ معالق كبيرة خلمعلقة كبيرة عصير ليمون3/4 كوب ماءالطريقة :نقطع البصل شرايح رفيعة ويفضل البصل النهدي ورشيته بالطحيننحمي الزيت زنقلي البصل دفعات ليتحمر ويرفعناخد زيت من زيت قلي البصل ..نحمر فيه الشعيرية ونضيف الرز المغسول والمنقوع ونقلب ثم يضاف العدس ونقلب دقيقةنضيف الكمون والملح وبودرة الماجي الطبيعية والمعكرونة.نضيف ماء مغلي ليغمر الخليط بحوالي عقدة اصبع (سم ونص)
text.text_idx: #000011
text.text: تخفض الحرارة عندما تغلي وتغطى لتنضج
text.text_idx: #000012
text.text: الصلصة :ناخد المزيد من زيت قلي البصل ونضيف البصلة والثوم مع معجون البندورة ونقلبهم جيدا علي النار مع إضافة البهاراتثم يضاف الخلوالبندورة ونتركها تتسبك لمدة نص ساعة على نار هادئة .الدقة :معلقة زيت بسيطة من زيت قلي البصل ونضيف الثوم والبهارات ونقلب بدون ان يتغير لون الثوم ثم نضيف الخل والليمون والماء ونتركها تغلي دقيقتين ونتركها تبرد قبل التقديم
text.text_idx: #000013
text.text: وعملت بهاد اليوم بيتزا التفاح والوصفة هون
text.text_idx: #000014
text.text: اليوم الثالث كان عندي بواقي وعملت رولات بيتزا استخدمت فيها عجينتي المعتمدة والحشوة زي ما بتحبوا وانا بدي امشي تيركي عندي...طريقة العمل بالفيديو والعجينة هون
text.text_idx: #000015
text.text: اليوم الرابع عملت تاكو بيشهي... لحمة مفرومة وعليها البهارات اللي عملتها معكم بالفيديو السابق (وصفة بهارات التاكو بتلاقوها هون)
text.text_idx: #000016
text.text: وجنبه كل الاشياء زي البندورة والخس والجواكامولي (وصفتها هون) واستخدمت الافوكادو المفرز
text.text_idx: #000017
text.text: اليوم الخامس كان عندي بواقي وكنا معزومين فعملت سلطة بالمفتول سلقته مثل المعكرونة وحطيت بقدونس ونعنع مفروم وبصل اخضير وشمندر وجبنة فيتا والصوص ملح وليمون وزيت زيتون...بتشهي
text.text_idx: #000018
text.text: وعملت كعكة بالليمون عبارة عن كيكة بيضاء باستخدام خليط الكيك الجاهز وبس بردت سقيتها بجلو ليمون ساخن بعدين خفقت حوالي 1/2 1 كوب كريما خفق مع باكيت بودينج الليمون السريع وممكن بداله تستخدمو جلو بس النكهة والقوم رح يتختلفوا شوي
text.text_idx: #000019
text.text: اليوم السادس عملت اكلة بالدجاج والبطاطا واندومي وهدول رح يكونوا بفيديوهين خاصيين قريبا باذن الله
text.text_idx: #000020
text.text: عملت كوسا محشي وبيتزا تاكو باستحدام بواقي لحم التاكو وسلطة لب الكوسا بالنعنع وشوربة بواقي المحشي.
text.text_idx: #000021
text.text: شوربة الزهرة بالجبنة
text.text_idx: #000023